ru ru eo eo eo eo eo eo eo eo eo eo es eo eo eo es en de eo en eo en eo en eo en eo en eo it eo en eo en eo en eo it eo en eo it eo eo vi eo ru es eo eo eo eo
El Libera Folio | MoлoдeжHaя ЭcпepaHTo-Accoциaция ЧyBaшckoй Pecпyблиkи
Per Esperanto, por Mondpaco kaj Amikeco!
These are the search results for the query, showing results 1 to 15.
Ĝisdatigita: 5 semajnoj 4 tagoj antaŭe
Mer, 04/28/2010 - 23:59
Plej popularaj en la ĵusa interna elekto de la Akademio de Esperanto estis Boris Kolker, Humphrey Tonkin kaj Bertilo Wennergren. Ĉiu el ili ricevis po 38 voĉojn el 39. Ili estis reelektitaj por nova naŭjara oficperiodo, samkiel ankoraŭ sep malnovaj akademianoj. Aldone estis elektitaj kvin novaj akademianoj, el kiuj tri estas ekssovetianoj.
Mer, 04/28/2010 - 12:02
Neŭtrala Moresneto estis malgranda kvazaŭregno, ekzistinta nur pro tio ke ĝiaj du grandaj najbarlandoj ambaŭ deziris la areon de ĝia valora zinkominejo. La landeto ekzistis dum pli ol cent jaroj, de 1816 ĝis 1919, sed post la elĉerpiĝo de la zinkominejo en 1885 aperis duboj pri la pretervivo de Neŭtrala Moresneto. Pluraj ideoj estis proponitaj por pli aŭtonomigi ĝin. La plej rimarkinda iniciato venis de D-ro Wilhelm Molly (la mineja kuracisto), inspirita de Gustave Roy, ambaŭ framasonoj: ili celis igi Moresneton la unua Esperanta regno, nomota "Amikejo". La nova regno estis proklamita en aŭgusto 1908, tamen neniu ŝtato, nek la Esperantomovado, prenis la proklamon vere serioze. De post la unua mondmilito Moresneto estas parto de Belgio. Jens S. Larsen detale esploris la historion de la efemera Esperanto-regno.
Mer, 04/28/2010 - 10:13
La Esperanta Civito nuligis sian Jubilean Afrikan Kongreson (JAK), anoncitan en decembro 2008 kaj planitan por la fino de la jaro 2010. La oficiala klarigo de la nuligo estas, ke la Togolanda Esperanto-Kongreso, kiu devus okazi tuj antaŭ la tutafrika aranĝo, povus ĝeni la organizadon de JAK. La organizantoj en Togolando miras pri la decido, kaj atentigas, ke la Togolanda Esperanto-Kongreso devis esti antaŭkongreso de JAK. La nuligo de JAK koincidas kun la fondo de nova tutafrika Esperanto-organizaĵo de Gbeglo Koffi, kiu planas propran tutafrikan kongreson. Laŭ delegito de UEA en Zimbabvo, la tuta afero estas privata projekto de Gbeglo Koffi, kaj ne meritas la nomon de tutafrika organizaĵo.
Dim, 04/25/2010 - 23:26
Ĉiuj individuaj membroj de UEA jam devis ricevi voĉdonilon por la elekto de komitatanoj B. Ĝis la fino de majo la voĉdonilo devas esti resendita al la Centra Oficejo. La elekto de komitatanoj B estas la sola maniero, en kiu la individuaj membroj de UEA povas rekte influi la gvidadon de la asocio. Spite tion, kiam komitatanoj B pasintfoje estis elektitaj en la jaro 2007, la interesiĝo estis tiel malgranda, ke neniu voĉdonado estis bezonata. Ĉi-jare Libera Folio komencis publikigi artikolojn pri la elekto jam antaŭ la fino de la oficiala periodo de kandidatiĝo, kio espereble kontribuis al la granda kvanto de kandidatoj. Ĉi-sube vi trovos ligojn al ĉiuj dek unu intervjuoj de kandidatoj, aperintaj en Libera Folio. Du kandidatoj bedaŭrinde ne volis klarigi al la legantoj de Libera Folio, kial indus voĉdoni por ili.
Dim, 04/25/2010 - 23:07
Tomasz Chmielik estas la lasta kandidato en la elektoj de la B-komitatanoj de UEA, kiu sendis siajn respondojn al la demandoj de Libera Folio. Laŭ li, nur la Centra Oficejo kaj la libroservo funkcias bone en la nuna UEA. Estas bezonata radikala ŝanĝo por rompi la stagnadon, li opinias: "Unue devas aperi tute nova estraro, kiu forlasas la tradician ideologian pensmanieron, la formalajn kutimojn kaj la ĝeneralan fanfaronadon pri sukcesoj de Esperanto, kiuj finfine montriĝas nenia sukceso." La nuna komitato de UEA laŭ li ne povas labori efike, kaj tial oni reformu la sistemon, kreante novan komitaton kun maksimume dudek anoj. La komitaton kaj estraron laŭ li elektu la individuaj membroj de UEA, dum reprezentantoj de landaj asocioj povus membri en la kontinentaj komisionoj de UEA.
Dim, 04/18/2010 - 21:35
Kataluna Esperanto-Asocio ne estas membro de la kooperativo de Literatura Foiro, male ol asertas la Esperanta Civito en sia retejo. Tion anoncas Ramon Perera, la sekretario de KEA, en deklaro sendita al Libera Folio.
Dim, 04/18/2010 - 13:42
La 8-an de aprilo 2010 mortis la aŭtoro Higinio García. Li estis naskita en la jaro 1939 en Antequera, Málaga, Hispanio, kaj forpasis en Alma, Kebekio, Kanado.
Mer, 04/14/2010 - 19:42
Du kandidatoj al la posteno de B-komitatano de UEA sendis siajn respondojn al Libera Folio jam post la komenco de la voĉdona proceduro: Josip Pleadin kaj Tomasz Chmielik. Unue alvenis la respondoj de Josip Pleadin, kaj tial ili aperas unue. Laŭ li, UEA devus aranĝi kaj financi internacian seminarion pri informado por reprezentantoj de landaj asocio. La informada laboro devus baziĝi sur la Principaro de Frostavallen, akceptita sub la gvido de Ivo Lapenna en la jaro 1956, opinias Josip Pleadin. Krome li proponas, ke UEA finance subtenu aktivulojn kiuj plenumas gravajn taskojn. Kiel gravan malforton de la tuta Esperanto-movado li vidas "deflankiĝon de la origina ideo de Esperanto", kio laŭ li montriĝas en disputoj, kvereloj kaj akraj konfliktoj, kiuj fortimigas eventualajn interesiĝantojn. "Esperanto devus servi kiel ligilo kaj ne kiel dividilo", li diras.
Mar, 04/13/2010 - 09:35
Intervjuo kun Paulo Branco finas la serion de artikoloj pri la kandidatoj al la B-komitataneco de Universala Esperanto-Asocio. En proksimaj tagoj la individuaj membroj de UEA poŝte ricevos voĉdonilon kun la nomoj de la 13 kandidatoj. La voĉdonantoj rajtos doni sian subtenon al maksimume ses el tiuj dek tri kandidatoj. Pasintfoje, antaŭ tri jaroj, la voĉdonado ne okazis, ĉar anoncis sin nur kvin kandidatoj por la tiamaj sep lokoj. Ĉi-foje Libera Folio intervjuis kelkajn potencialajn kandidatojn jam antaŭ la fino de la kandidatiĝa proceduro, kaj post la diskonigo de la oficiala kandidatlisto dissendis la samajn demandojn al ĉiuj kandidatoj, kiuj ne jam estis intervjuitaj. La plej multaj kandidatoj bonvenigis la ŝancon diskonigi siajn vidpunktojn kaj planojn al la legantoj de Libera Folio. Fine de ĉi tiu artikolo vi trovas ligojn al ĉiuj pli frue publikigitaj intervjuoj de kandidatoj.
Dim, 04/11/2010 - 11:10
Post la sabata aviadila katastrofo apud Smolensk en Rusio, la Centra Oficejo de UEA diskonigis kondolencan mesaĝon, kiun ni publikigas ĉi-sube.
Mer, 04/07/2010 - 09:24
Zamenhof kiel Che Guevara kaj biermalfermilo kun la slogano "Esperanto - probably the best language in the world" estas du el la furoraj esperantaĵoj, produktitaj de Pola Esperanto-Junularo. Nun la asocio anoncas konkurson pri plej interesaj kaj kreaj fotoj de siaj produktoj en laŭeble ekzotaj ĉirkaŭaĵoj. La celo estas montri la "mojosecon" de Esperanto, klarigas PEJ.
Dim, 04/04/2010 - 13:12
La ĝenerala sekretario de UEA pretas resti ĉe sia posteno en la estraro de la asocio, se la individuaj membroj elektos ŝin kiel komitatanon B. Laŭ ŝi la komitato de UEA estas tre pasiva, kaj krome mankas komunikado inter iuj landaj asocioj kaj ties reprezentanto en la komitato. Tial eventuale necesus reanalizi la tutan modelon de la funkciado de UEA. "Ekzemple dum pli ol kvar monatoj neniu el la komitatanoj prezentis starpunkton de sia propra Asocio pri la propono de la nova strategia plano", miras Barbara Pietrzak.
La Internacia Lingva Festivalo
© Junulara Esperanto-Asocio de Ĉuvaŝa Respubliko 2008-2010